google/wiki40b huggingface dataset:
Hegesias

Hegesias (gresk: Ἡγησίας; virksom rundt 290 f.Kr.) fra Kyrene var en gresk kyreneisk filosof i antikken.
Kyreneikere var en videreføring av Sokrates, som i enkelte uttalelser går langt i retningen av å erklære velbehaget eller det lystbetonte (det som er ettertraktelsesverdig) som det høyeste gode. Kyreneikere utviklet dette videre, særlig ved Aristippos, til en konsekvent lære, og Hegesias tok den samme konsekvente hedonistiske standpunkt, men avvek ved å argumentere at lykke er umulig å oppnå. Heller ikke livet er verdt å leve. Han argumenterte at målet med livet er å unngå sorg og smerte. Konvensjonelle verdier som rikdom, fattigdom, frihet og slaveri er alle likegyldige, og fremmet ikke mer behag enn smerte.
Hegesias' lære er bare kjent fra Diogenes Laertios' omtale og fra mindre notiser hos Cicero som hevdet at Hegesias skrev en bok kalt Selvdød ved sult. Den skal ha overbevist mange om at døden er mer tiltrekkende enn livet, og således fikk Hegesias forbud mot å undervise i Alexandria. Det har blitt fremmet muligheten av at han var påvirket av buddhistisk lære.

Liv og virke

Diogenes Laertios har fortalt at Hegesias var en elev av Paraebates, som var en elev Epitimedes, som studerte under Antipatros av Kyrene, og som selv var en elev av Aristippos fra Kyrene (435-ca. 360 f.Kr.). Han studerte sammen med Annikeris, men som han selv adskilte seg fra ved å fremme den mest pessimistiske utgave av det tenkesystem som Annikeris myknet opp og forbedret.

Buddhistisk innflytelse

Magas av Kyrene, som hersket i tiden 276–250 f.Kr., kan ha latt Hegesias være blant de som tok imot buddhistiske misjonærer fra den indiske kong Ashoka den store i henhold til sistnevntes kjente edikter. Det er forbindelsen til teorien om at Hegesias kan ha vært kjent med og eventuelt påvirket av buddhistisk lære. Den franske filosofen Jean-Marie Guyau (1854–1888) har også foreslått denne mulige parallellen mellom Hegesias og buddhisme.
Kong David og Profeten Nathan

«En samtale mellom Kong David og profeten Nathan» er et skillingstrykk. Alf Prøysen presenterte visen i sin visespalte i «Magasinet for alle» i 1956.

Teksten

1.D: Nathan, kan du vel erfare om det går i landet rett.

N: På ditt spørsmål kan jeg svare, en del handler ganske slett.

D: Lider nogen vold og ve?

N: Visserlig de fattige.

D: Si meg hvor den man mon være som urett og vold har gjort.

N: Det var en rik og mektig herre som tok fra en fattig bort.
2.D: Hva mon da den rike tage fra den mann som fattig var?

N: Han tok et får, som alle dage var det edleste han har.

D: Monne han ei have fler?

N: Nei han hadde ikke mer.

D: Var den rike dertil nødig at tage det fra mannen bort?

N: Nei han hadde overflødig får og fe av smått og stort.
3.D: Hvor til ville han det have, kanskje det var hans eiendom?

N: Nei han ville det til have for en vandringsmann som kom.

D: Tok han ei av sine fe?

N: Nei ikke et eneste.

D: Visserlig skal han til prikke dyrt betale dette får.

N: Ja vel sant han spartes ikke, for Guds hevn i hvor han går.
4.D: Kan du for meg nu oppdage dette dødens menneske?

N: Monne det deg vel behage da skal det nu snarlig skje.

D: Er han ut i landet her?

N: Ja, han er oss ganske nær.

D: Flur og la meg det nu høre at jeg ham kan skaffe bort.

N: Jo det skal jeg snarlig gjøre du er den som har det gjort.
5.D: Nei, har jeg det selv erhvervet, hvorfor har jeg dømt så strengt?

N: Jo nu sitter du besnæret minst du på deg selv har tenkt.

D: Hva får har jeg da ødelagt?

N: Ved lignelser har jeg deg sagt.

D: Hvorfor ville du for meg skrømte og sige at det var et får?

N: Jeg ville høre hva du dømte om den mann som det begår.
6.D: O hvor skulle jeg da komme til å gjøre denne skam?

N: Aldri lyver Herrens dommer, du tok i fra Uriam.

D: Hva har jeg ham taget fra?

N: Du tok hans hustru Bathseba.

D: Kunne jeg ei henne tage når at Uriam var død.

N: NEi det var just din årsake at han kom i dødens nød.
7.D: Har Gud sagt at jeg har syndet etter de du det vel vet.

N: Ja han har meg det forskyndet og er derfor meget vred.

D: Har Gud straffen for deg nevnt?

N: Ja hans hevn er alt bestemt.

D: Gud at du meg ville sige om Guds vrede rammer meg.

N: Jo thi sverdet skal ei vike fra ditt hus evindelig.
8.D: Akk hvor med sjak jeg forsone Gud i hans fortørnelse.

N: Det kan skje han deg vil skåne når du gjør omvendelse.

D: Hvem vet om Gud forlate må?

N: Jo hans nåde er at få.

D: Akk jeg er nu slett forsaket inntil jeg får Herren fatt.

N: Nu har Gud din synd bort taget nu er du igjen forlatt.
Bredtvet kirke

Klokketårnet

Klokketårnet står så tett på kirken at de ser ut til å være bygget sammen. Tårnet har vegger kledd i tegl mot nord og sør, mens det har åpne sider mot øst og vest. I tårner er det 12 klokker. Klokkestøperiet Olsen Nauen installerte kirkens klokkespill i 1977. Instrumentet består av 12 klokker som spilles ved hjelp av et elektrisk klaviatur. De to største klokkene benyttes også som kirkeklokker til ringing og kiming. Klokkespillet er jevnlig brukt, stort sett ved spill av salmer i forbindelse med høymessene søndager. Olsen Nauen monterte et tilsvarende klokkespill i Rødtvet kirke året etter.

Inventar

Kirkens altertavle fremstiller «Liv og død» og er laget av Else Hagen. Prekestolen og døpefonten er i sten. Orgelet er fra Grönlunds orgelbyggeri. I september 2013 ble stolene i kirken skiftet ut med nye kirkebenker med kneleskamler.

Hans Nielsen Hauge

Kirken er plassert på tomten til Hans Nielsen Hauges gård. I kirkeparken bak kirken er det satt opp en steinstøtte (obelisk) med en minneplate med Hans Nielsen Hauges ansikt.

Kulturminne

Bredtvet kirke er et kulturminne og har nummer 83945 i Riksantikvarens kulturminnebase.
Motorola 68012

Motorola 68012 er en tidligere 32-biter CISC mikroprosessorer som ble produsert av Motorola. Mikroprosessoren var en 84-pinner PGA-versjon av Motorola 68010.
Sitticus terebratus

Utseende

Sitticus terebratus er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.
Pernille Sjølett Hansen

Historie

Hennes karriere på scenen startet i 1994. Med Skjærgårdskoret/Kommunale musikkskolen sang hun i en oppsetning av musikalen Chess. Senere startet hun bandet Pål Sine Høner sammen med Siv Hinna, Gro Hinna, Pål Isdahl Solberg og Lisa Hjelme. Mens hun gikk på musikklinjen ved Sandefjord videregående skole, ble hun medlem av dansebandet Cheers. 
I 2003 var hun medvokalist i JT & Fusion Band, og årene 2004–2006 var hun vokalist i dansebandet Convoy fra Revetal. Siden har hun reist rundt som trubadur, med store og små spillejobber i private lag, puber, firma-events og på konsertsteder. I 2009 ble hun med i duoen Kriama sammen med Kristin Rian. De ga ut singelen «Cold Hearted Ass», og samarbeidet ble avviklet i 2010.  
I september 2011 ble hennes første soloutgivelse, singelen «liveSTAYalive», utgitt. Singelen inneholder sangen «Babysteps» i tillegg til tittelsporet. I forkant av dette startet hun sitt eget plateselskap Sealight Records. 23. mars 2012 ble hennes første album ME utgitt. Samme dag holdt hun signeringskonsert utenfor Platekompaniet/Farmandstredet i Tønsberg, og påfølgende uke ble det holdt konserter både på Tønsberg Bibliotek og Høyskolen i Vestfold. Releasekonserten ble holdt på utestedet Jernet.
Hålogaland Teater

Hålogaland Teater er et regionalt teater for Troms og Finnmark. Hovedsetet ligger i Tromsø, der Hålogaland Teater tok i bruk et eget teaterbygg med tre scener den 4. november 2005. Teateret hadde i 2006 over 50 ansatte. 
I forbindelse med tusenårsskiftet ble teatret valgt til Troms' fylkestusenårssted.

Historikk og virksomhet

Hålogaland Teater ble opprettet i 1971 som det første regionteater i Norge og det første profesjonelle teater i Nord-Norge. 15. august 1971 startet arbeidsdagen ved teateret.
Hålogaland Teater flyttet over i KulturHuset i Tromsø da det åpnet i 1984. Åpningsforestillinga var en teaterforestilling om Petter Dass skrevet av Lars Berg (1901–1969). Læreren, forfatteren og kulturpersonligheten Lars Berg kjempet hele sitt liv for et nordnorsk teater. Nordnorsk mål på nordnorsk scene var Lars Bergs kongstanke – det skulle vise seg at pionergruppen som tok fatt på oppgaven i 1971 ikke slo igjennom hos det nordnorske publikum før de tok i bruk nordnorsk dialekt på scenen. Siden har nordnorsk dialekt preget alle teatrets forestillinger frem til i dag.
Hålogaland teater holdt i mange år en politisk radikal profil med ønske om å være et folkelig teater. Flere av stykkene handlet derfor om nordnorske utbygder, arbeidsløshet og fraflytning. Drivkrefter og bidragsytere det første tiåret var blant annet skuespillerne Klaus Hagerup, som også skrev flere av stykkene, Nils Utsi, Sigmund Sæverud, Torill Øyen, Tone Danielsen, Bernhard Ramstad, Frode Rasmussen, Inger-Lise Westbye, Per Jansen, Tone Gullvåg, Maryon Eilertsen, Helge Jordal og komponisten Finn Ludt samt musikeren Sverre Kjelsberg og Odd-Arvid Eilertsen. Teateret ble ledet som et kunstnerisk kollektiv gjennom allmøter fram til 1986 da skuespilleren og instruktøren Bernhard Ramstad fikk jobben som teatersjef. 
Opprinnelig reiste Hålogaland Teater med forestillinger i hele Nord-Norge, men etter opprettelsen av Nordland Teater i Mo i Rana i 1979, setter teateret hovedsakelig opp stykker i Troms og Finnmark. 
En av teaterets største suksesser var et helaftens stykke om den nordnorske bygdehelten Oluf skrevet og spilt avArthur Arntzen. Oluf ble satt opp sist på 1980-tallet og ble vist for 80 000 mennesker over hele Norge. Arntzen gjentok suksessen med en ny forestilling i 1996, Den fordømte nordlendingen, som ble sett av over 100 000 publikummere.
Bob Beck

Tidlige år

Beck tok sin utdannelse ved University of Southern California. Under og etter annen verdenskrig arbeidet han for den amerikanske regjering med utvikling av elektroteknisk utstyr for etterretningstjenesten. Han tok senere en doktorgrad ved Californian University.

Elektromedisin

I 1991 publiserte Beck en artikkel i magasinet Science New Magazine hvor han refererte til forskning av Dr. William Lyman og Dr. Steven Kaali. Her ble det presentert en hypotese om at hiv-viruset kunne uskadeliggjøres ved hjelp av elektromedisinsk behandling. Da Beck ble bedt om å dokumentere denne forskningen, og det ikke fantes spor etter de påståtte arbeidene til Lyman og Kaali, konkluderte han med at legemiddelindustrien hadde satt i gang en konspirasjon for å forhindre at denne behandlingsmetoden ble gjort kjent.
Basert på Dr. Kaalis patenter innen elektrobehandling av blod utviklet Beck et elektrisk apparat for rensing av blod. Apparatet ble godkjent som et apparat for vekststimulering av planter og uten planer om bruk på mennesker. Til tross for dette var det innen medisinsk behandling apparatet ble benyttet, og fortsatt er i bruk.
Becks behandlingsform ble senere påstått å kunne helbrede absolutt alle sykdommer, deriblant kreft, og metodene ble utvidet til å omfatte magnetiske pulser, kolloidert sølv og ozonisert vann. Beck mente seg stadig forfulgt av myndigheter og legemiddelbransjen. Også i Norge støttes konspirasjonsteorien om at oppdagelsene til Kaali og Beck undertrykkes bevisst.

Pseudovitenskap

Effekt av Becks behandlingsform har aldri blitt påvist gjennom vitenskapelig forskning, og hans teorier blir av de fleste fagmiljøer avvist som pseudovitenskap.
Hareid kirke

Tidligere kirker på Hareid

Det har vært kirke på Hareid siden middelalderen. Den første kjente kirken er nevnt i Aslakbolts jordbok 1432 og Trondhjems reformats 1589. Den ble kalt Hadareids kirkja i Hadareids sokn. Det var en stavkirke i "halv" korsform ved at den hadde tverrarm bare til ene siden. Tverrarmen var trolig oppført samtidig med kirken. Kirken var 32 alen lang, 13 alen bred, koret 9x11 alen, tverrarmen var 10 alen lang og 12 alen bred. Hans Strøm omtalte den i 1762 som en temmelig stor stavkirke. Omkring 1700 ble tårnet og en del av kirken ellers skadet av lynet. Ved reparasjonen skulle blant annet jord graves vekk fra svillene og et steinlag legges under syllstokkene og stavene.
Middelalderkirken sto til 25. februar 1806 da den brant ned etter et lynnedslag. Til erstatning ble det bygd en åttekantkirke i laftet tømmer, sogneprest Buschman sto for tegninger mens Elling Olsson Valbø var byggmester. Den var avlang åttekantet som Ulstein kirke. Taket var åttekantet pyramideform og samme form gikke igjen i tårnet (ifølge Haddal var det opprinnelige tårnet firkantet). Denne kirken hadde galleri i sør, vest og nord, og dertil en lem eller pulpitur for de kondisjonerte. Kirken hadde et tilbygget kor. På vindfløya stod årstallet 1807. Vinduene var todelte med det nederste vinduet fra brysthøyde inne og avbrutt av en runde tømmer. I alt var det åtte vinduer i skipet. Hovuddøra gikk inn fra våpenhuset i vest, i tillegg hadde huset to dører til, på langveggane i sør og nord slik at gangene fra dørene dannet et kors. Vinduene var todelte med et par omganger tømmer mellom øvre og nedre del. Kor og våpenhus var i tilbygg til det åttekantede skipet og var like brede som henholdsvis østlig og vestlig ende av skipet. Ifølge Måseide var det Peder Thams Buschmann, sogneprest i Hareid og Ulstein, som laget tegniner til bygget. Han skal også ha laget en modell. Midt i kirkerommet sto to søyler ("kronstaver") som støttet tak og tårn. Råbygget kom opp i 1807 og alter og prekestol kom i 1808. Deretter stanset arbeidet opp til 1820. Kirken ble innviet 25. juni 1820 av biskop Pavels. I tillegg til presten Buschmann arbeidet Andreas Landmark for å få kirken ferdig. Landmark fikk også tak i et par gamle og sjeldne kunstverk i Stavanger. Landmark fikk også tak i en prekestol med årstallet 1576. Biskop Neumann besøkte stedet i 1824 og mente det var den smukkeste landskirke han hadde sett.
Den ble tatt i bruk i 1807 og sto i omtrent 70 år. Da hadde den begynt å sige og man fant det best å bygge ny. Bygget skal ha tjent som modell for Haram kirke.
Malacotheria

Utseende

Middelsstore (gjerne 6 - 7 millimeter), blanke, gulbrunlige bladbiller.

Levevis

Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år.

Utbredelse

Slekten er kjent fra New Britain, Fiji og Ny-Caledonia.
Fakultet for samfunnsvitenskap

Fakultetet for samfunnsvitenskap (FSV) er et fakultet ved Universitetet i Nordland som har ansvaret for forskning, undervisning og formidling innenfor sine fagfelt. Som fakultet bidrar de med kunnskap og kompetanse til næringsliv og offentlig forvaltning gjennom utdanning av kandidater fra årsstudier og på bachelor , master og doktorgradnivå.

Undervisningen

Undervisningen ved fakultetet er forskningsbasert. De tilbyr , i tillegg til enkeltkurs og årsstudier, flere bachelorutdanninger og masterutdanninger innen sosialfag, sosiolog, statsvitenskap og organisasjonsfag, historie, journalistikk og nordlige studier.
Fakultetet tilbyr også ph.d (doktorgrad) i sosiologi.

Etter- og videreutdanning

FSV har et bredt faglig spekter. Det tilbys en rekke etter- og videreutdanningsskurs for kunnskapssøkende personer. Ved behov kan FSV tilpasse utdanningstilbud etter ønske fra personens bedrift/organisasjon.
Videreutdanninger - Videreutdanning i barnevern (masternivå) - Nettjournalistikk (bachelornivå) - Videreutdanning i miljøterapi (bachelor- / masternivå) - Sosialt arbeids kunnskapsgrunnlag (masternivå) - Social Work Theories (masternivå)
Enkeltemner og kurs – Globalisering og internasjonal politikk – Utdanning i yrkesfaglig veiledning – Epidemienes verdenshistorie – Latin-Amerikas historie
Baojia

Baojia (kinesisk: 保甲; pinyin: bǎojiǎ; Wade–Giles: pao-chia) var det kinesiske militssystrem som opprinnelig ble organisert av Wang Anshi i 1076 under Songdynastiet i Kina. Foranledningen var kampen mot sjøpiratene lands sørøstkystene og røverbandene i landets indre .
I Wangs opprinnelige system ble ti familier organisert i fylkinger kalt bao («vaktlag»). 
Under Mingdynastiet ble denne enheten kalt jia («tiender») og ti slike jia utgjorde da en bao. Innen en jia og en bao roterte ledelsespostene, og de respektive ledere ble kalt jiazhang/jiazong eller baozheng/baozhang. I praksis bestod en jia imidlertid av 4 til 13 familier og en bao var bare mer eller mindre 10 jia. I enkelte deler av Jingnan fantes det dessuten et mellomnivå kalt 'dang med rundt 30 familier.
Under Qing-dynastiet, ble baojiasystemet utvidet til å dekke hele Kina. Imidlertid skriver Ju Dongzu at systemet var stort sett ineffektivt i denne perioden, og var blitt til en ren formalitet. Men fra å ha vært et nesten rent selvforsvarssystem ble baojia i 1835 utvidet til å bli et skatteinnkrevingssystem. Dette førte til maktmisbruk ig lokal uro.
Aberdeen Standard Investments Scottish Open

Aberdeen Asset Management Scottish Open er en golfturnering på Europatouren. Turneringen ble arrangert for første gang i 1972. Fra 1996 til 2010 ble den vært spilt på Loch Lomond Golf Club nord for Glasgow, til turneringen ble flyttet til Castle Stuart Golf Links i 2011. Fra 2014 er turneringen spilt på ulike linksbaner i Skottland.
Buranovskije Babusjki

Eurovision Song Contest

Buranovskije Babusjki deltok i den russiske delfinalen i 2010 med sangen «Dlinnaja-Dlinnaja Beresta I Kak Sdelat Iz Nee Aishon» (En svært lang never og hvordan du lager en turban av den) og kom da på tredjeplass.
De gjorde et nytt forsøk på å representere Russland i 2012 med sangen «Party for Everybody». De vant den nasjonale finalen med 38,51 poeng. Dermed slo de forhåndsfavorittene Dima Bilan og Julija Volkova, som fremførte sangen «Back to Her Future». Dermed fikk de representere Russland i Eurovision Song Contest 2012, som ble avholdt i Baku i Aserbajdsjan.
Gruppa har sagt at alle pengene de samler inn i løpet av 2012 vil gå til å bygge en ny kirke i hjembyen deres. De kom på andreplass i Eurovision Song Contest 2012 med 259 poeng, bare slått av Loreen fra Sverige.
Norsk Stein Tau

Norsk Stein Tau, tidligere kjent som Norstone Tau, er et steinbrudd for produksjon av byggeråstoffer i Strand kommune i Rogaland. Steinbruddet er tredje største i Norge og produserer årlig 2,5 millioner tonn. Fjellet som utvinnes er kvartsdioritt. Størstedelen av produksjonen fra anlegget brukes videre i produksjon av asfalt.
Steinbruddet ligger i Nordmarka nord for Tau. Utskipingen av massene skjer til Fognafjorden.
Bruddet er heleid av tyske Mibau-Stema, der tyske HeidelbergCement eier 60% av andelene.
Kim Min-jae (fotballspiller)

Landslaget

31. august 2017 fikk  fikk han sin første landskamp for Sør-Korea mot Iran.
Kjell Westö

Liv og karriere

Westös gjennombrudd kom med romanen Drakarna över Helsingfors (1996), en frittstående del av en serie Helsingforsromaner, som dessuten består av Vådan av att vara Skrake (2000), Där vi en gång gått (2006) og Gå inte ensam ut i natten (2009).
Där vi en gång gått vant Finlandia-prisen i 2006 og er dramatisert og vist på NRK. For Hägring 38 (2013) fikk Westö Sveriges Radios Romanpris og Nordisk råds litteraturpris. 
Kjell Westö er bror av forfatteren Mårten Westö.
Xingshengjiaotempelets pagode

Xingshengjiaotempelets pagode (kinesisk: 兴圣教寺塔; pinyin: Xingshengjiao si ta) er en teglsteinspagode fra Songdynastiets tid i bydistriktet Songjiang i Shanghai i Folkerepublikken Kina. Den er på ni etasjer og er 42,5 meter høy. Etter fasongen har den fått tilnavnet «den kvadratiske pagode» (fangta, 方塔). 
Den ble i 1996 tilføyd på Folkerepublikken Kinas liste over kulturminner.
31 (kortspill)

Forberedelser

Til 31 trenger man en vanlig kortstokk (52 kort) og noen brikker/mynter. Hver spiller starter med 3 liv (representeres av 3 brikker/mynter), og får utdelt 3 kort på hånden. Giveren legger resten av bunken på bordet, og det øverste kortet snus og legges ved siden av.

Spill

Målet med spillet er å trekke inn og sake kort slik at man øker håndens totalverdi. Spillet foregår slik at når det er din tur, skal du enten ta inn et kort fra bunken eller fra sakehaugen. Så skal du sake et kort, de sakede kortene legges ved siden av bunken med bildet opp. Spilleren til venstre for giver starter, og spillet går på rundgang fram til noen "knakker" (banker knyttneven i bordet). Når det er knakket får alle unntatt den som knakket trekke og sake en siste gang. Når turen har kommet tilbake til knakkeren legges alle kortene på bordet (showdown), og den spilleren som har dårligst hånd taper et liv. Taperen blir giver neste runde.
Spillet fortsetter slik til alle unntatt én er slått ut. Når man har tapt 3 liv er man ute av spillet. (Noen spiller med et"0-te" liv, men dette er i utgangspunktet ikke godkjente regler).
VM i padling 2005

Menn

Ikke-olympiske øvelser

Kvinner

Ikke-olympiske øvelser
Bulletinen

Bulletinen var en av de illegale avisene som ble utgitt under den tyske okkupasjonen av Norge under andre verdenskrig.
Avisen kom med første utgave høsten 1940, og var i utgangspunktet en navnløs trykksak. Først mot slutten av krigen fikk den navnet Bulletinen. Den kom med i alt 150 utgaver før frigjøringen.
Avisen ble startet da man begynte å organisere det som senere skulle bli hjemmefrontens ledelse, og var ment som en informasjonbulletin rettet til ulike motstandssentre, illegale aviser og illegale grupper som etter hvert ble dannet.
Mange kjente pressefolk var involvert i utgivelsen: Chr. A. R. Christensen som senere ble redaktør av VG, Olav Larssen som senere ble redaktør i Arbeiderbladet, Olaf Solumsmoen som senere ble sjef for Arbeidernes Pressekontor og Sigurd Evensmo, forfatter og journalist. På et senere tidspunkt sto Jan Jansen og Tore Gjelsvik som var sekretær i Koordinasjonskomiteen (KK) for utgivelsene i en periode. Avisen ble distribuert av Alf Sanengen etter at Gjelsvik ble sekretær i Koordinasjonskomiteen.
Mot slutten av krigen kom avisen under navnet Bulletinen som Hjemmefront-ledelsens talerør.
She Got Me

Bakgrunn

Sangen ble skrevet av Luca Hänni sammen med et lag av internasjonale låtskrivere under en sveitsisk låtskriversamling i 2018. «She Got Me» kombinerer vestlig pop med latinorytmer og musikkelementer fra Midtøsten. «Jeg ønsker å spre litt livsglede og dele min lidenskap for dans og musikk», har Hänni sagt om sangen. Hänni er en sveitsisk musiker, modell og låtskriver som ble kjent i Sveits, Østerrike og Tyskland da han vant niende sesong av Deutschland sucht den Superstar i 2012. Programmet er den tyske versjonen av Idol.

Sveitsisk uttak

«She Got Me» ble sendt inn til konkurransen for å kåre Sveits' bidrag til Eurovision Song Contest 2019 i Israel. I prosessen ble de innsendte sangene vurdert av et panel på hundre lyttere og en internasjonal fagjury bestående av 20 musikkbransjefolk. De to jurygruppene avgjorde hver 50 prosent av resultatet, og de kåret til slutt «She Got Me» som vinneren av det sveitsiske Eurovision-uttaket. Konkurransen var i regi av den sveitsiske allmennkringkasteren SRG SSR som består av de regionale kringkasterne SRF, RTS, RSI og RTR. Etter at sangen ble utgitt, gikk «She Got Me» raskt inn som en av favorittene til å vinne konkurransen.

Eurovision Song Contest

Sangen ble offentliggjort 8. mars 2019, og den deltok i semifinale 2 av Eurovision Song Contest 2019 i Tel Aviv. Semifinalen ble avholdt torsdag 16. mai, og Sveits hadde startnummer 4. Sangen ble blant de ti beste i semifinalen, og kvalifiserte seg dermed til finalen lørdag 18. mai. I finalen endte den på fjerdeplass, Sveits' beste plassering på 26 år.

Sporliste

Låten ble lagt ut for strømming 7. mars 2019 og digital nedlastning dagen etter av selskapet Muve Recordings. Nedlastingsversjonen har to spor: